钦定古今图书集成/明伦汇编/氏族典/第260卷 > 王嶷
## 钦定古今图书集成/明伦汇编/氏族典/第260卷 > 王嶷

按《魏书王宪传》：“宪子嶷，字道长，少以父任为中书学
生，稍迁南部大夫。高祖初，出使巡察青、徐、兖、豫，还迁
南部尚书。时南州多事，文奏盈几，嶷委随不断，终日
昏睡而已。李䜣、邓宗庆等号为明察，勤理时务，而二
人终见诛戮。馀十数人或黜或免，惟嶷卒得自保。时
人为之语曰：‘实痴实昏，终得保存’。加散骑常侍。未几”，
拜安东将军，进爵乐安公，出为秦州刺史。后入为内
都大官。卒，子祖念袭爵。